ดื่มน้ำแล้วเวลากลืนเหมือนมันติดคอค่ะและพอสักพักเรอออกมาค่ะ มันเกี่ยวกับโรคอะไรค่ะ
สวัสดีค่ะ อาการรู้สึกกลืนติดๆในคอ ร่วมกับเรอนั้น อาจจะเกิดจาก ภาวะกรดไหลย้อน การมีสิ่งแปลกปลอมติดในลำคอหรือหลอดอาหาร การระคายเคืองในคอจากอาหารที่รับประทาน หรือเป็นจากกินอาหารมื้อใหญ่จนเกินไปกรดไหลย้อนคือโรคที่เกิดมาจากกรดในกระเพาะไหลย้อนขึ้นไปในหลอดอาหารเนื่องจากหูรูดบริเวณกระเพาะกับหลอดอาหารหลวม มักมีอาการไอ กลืนลำบาก แน่นอก แสบร้อนกลางอก อาจแสดงอาการคล้ายคนเป็นหอบหืดได้ การรักษาคือการรับประทานยาลดกรด และปรับพฤติกรรมเช่นไม่กินแล้วนอนทันที หลีกเลี่ยงอาหารที่ทำให้มีอาการมากขึ้นแนะนำปรับพฤติกรรมดังกล่าวไป และสังเกตอาการ ถ้ายังมีอาการมาก อาจเป็นชนิดรุนแรงที่ควรพบแพทย์เพื่อยืนยันการวินิจฉัยและรับยาลดกรดภายใต้การดูแลของแพทย์ต่อไป ถ้าอาการเป็นมาก ถ่ายดำ กลืนลำบาก ควรรีบไปพบแพทย์